tomron87/hebrew-wikipedia-sentences-corpus huggingface dataset:
אוונילסון החל את הקריירה באמריקה פוטבול קלוב הברזילאית כנער, ובשנת 1999 חתם במועדון הפאר קרוזיירו לעונה אחת.
בעונה זו אותר על ידי בורוסיה דורטמונד מהבונדסליגה, ובאוגוסט 1999 חתם על חוזה במועדון.
את הופעת הבכורה בקבוצה ערך במשחק הבונדסליגה מול העולה החדשה אולם 1846 בשלהי אוגוסט 1999. במשחק זה בורוסיה דורטמונד ניצחה 1-0, ואוונילסון ספג כרטיס אדום.
המשך עונת 1999/00 היה חיובי יותר עבור אוונילסון, שצבר 25 הופעות ובישל חמישה שערים, אך בורוסיה דורטמונד סיימה את העונה במקום ה-11 בלבד.
בעונת 2000/01 הבקיע אוונילסון את שער הבכורה בבונדסליגה בניצחון 4-1 על אנרגי קוטבוס, ושני שערים נוספים באותה עונה, אותה סיימה בורוסיה דורטמונד במקום השלישי בבונדסליגה.
בעונת 2001/02 היה אוונילסון חלק חשוב בזכייתה של בורוסיה דורטמונד באליפות הבונדסליגה, כאשר היה חלק מרביעיית ברזילאים שכללה גם את דדה, אוורטון ומרסיו אמורוזו, ותופקד הן כמגן ימני והן כקשר ימני בעונה זו, בה צבר 27 הופעות.
בנוסף, אוונילסון ובורוסיה דורטמונד הגיעו באותה עונה לגמר גביע אופ"א, בו הפסידו 3-2 לפיינורד.
אוונילסון שיחק בגמר זה 90 דקות.
בעונת 2002/03 סיים אוונילסון עם דורטמונד במקום השלישי בבונדסליגה, והשתתף עמה בליגת האלופות, ממנה הודחה דורטמונד בשלב הבתים השני.
בעונת 2003/04 פחתה כמות ההופעות של אוונילסון, שצבר עשר הופעות ליגה בלבד, ובעונת 2005/04 הוסיף רק תשע הופעות.
ירידה זו בכמות ההופעות נבעה מפגיעות חוזרות בברכיים.
באפריל 2005 עזב אוונילסון את בורוסיה דורטמונד לאחר שש עונות בהן צבר 123 הופעות בונדסליגה והבקיע ארבעה שערים, וחתם באתלטיקו מיניירו הברזילאית.
חוזהו של אוונילסון באתלטיקו מיניירו נחתם לשנתיים, אך השחקן עזב את המועדון לפני תום החוזה באישור משפטי, עקב פיגור בתשלום המשכורות.
במהלך עונת 2005/06 חזר לגרמניה וחתם עד לתום העונה בפ.צ.
קלן, עמה ירד אל הבונדסליגה השנייה, ועזב את המועדון בתום העונה.
בהמשך הקריירה שיחק אוונילסון במספר מועדונים בברזיל כגון אתלטיקו פרנאאנסה, ספורט רסיפה, ויטוריה ומועדון נעוריו אמריקה פוטבול קלוב, אך לא הצליח להטביע חותם באף אחד מהם.
לאחר מכן שיחק במספר מועדוני חובבים, ובשנת 2013 פרש ממשחק פעיל.
לאוונילסון 13 הופעות במדי נבחרת ברזיל, כולן בין השנים 1999 ו-2000. בשנת 1999 השתתף אוונילסון עם נבחרת ברזיל בקופה אמריקה 1999, וזכה עם הנבחרת בטורניר, לאחר שהשתתף בשני משחקים בשלב הבתים.
באותה שנה שותף אוונילסון בארבעה משחקים בגביע הקונפדרציות 1999 בו הפסידה ברזיל בגמר לנבחרת מקסיקו.
בשנת 2001 היה אוונילסון חלק מהסגל הברזילאי לגביע הקונפדרציות 2001 אותו סיימה ברזיל במקום הרביעי, אך לא שותף בו.
אליפות ליגת המשנה הברזילאית: 1997
אווניו 5 היא סדרת מדע בדיוני קומית, שיצר ארמנדו יאנוצ'י, ושודרה לראשונה בארצות הברית בערוץ HBO ב-19 בינואר 2020. בפברואר 2020 חודשה הסדרה לעונה נוספת.
הסדרה "אווניו 5" תוארה כ"מתרחשת בעתיד, בעיקר בחלל", על סיפונה של חללית תענוגות המשייטת בין פלנטות מתרחשת תקלה חמורה במערכת, שמסיטה את הספינה ממסלולה.
ההערכה היא שהחזרה לכדור הארץ תארך כשלוש שנים, במקום התכנון המקורי – שמונה שבועות בלבד.
צוות הספינה נאלץ להתמודד עם שמירה על הסדר בקרב הנוסעים, ולדאוג להחזיר את הספינה בשלום ובמהרה לכדור הארץ.
יו לורי – ריאן קלארק, קפטן הספינה אווניו 5
ג'וש גד – הרמן ג'אד, מיליארדר ובעל הספינה אווניו 5
זאק וודס – מאט ספנסר, מנהל קשרי לקוחות של אווניו 5
רבקה פרונט – קארן קלי, נוסעת בספינה אווניו 5
סוזי נקאמורה – שותפה בבעלות של הספינה אווניו 5
לנורה קריצ'לו – בילי מק'אבוי, מהנדסת באווניו 5
ניקי אמוקה-בירד – ראב מולקייר, מנהלת הבקרה של אווניו 5
אית'ן פיליפס – ספייק מרטין, אסטרונאוט לשעבר, שעובד בספינה אווניו 5
הימש פאטל – ג'ורדן הטוואל, סטנדאפיסט שמופיע באווניו 5
ב-25 בספטמבר 2017 הוכרז שרשת HBO הזמינה פיילוט לסדרה קומית חדשה שיצר ארמנדו יאנוצ'י, ששימש כתסריטאי ומפיק.
בנוסף לפיילוט הזמינה הרשת גם תסריטי גיבוי.
באפריל 2019 הזמינה רשת HBO את כתיבת הסדרה.
ב-13 בפברואר 2020 חודשה הסדרה לעונה שנייה.
באוגוסט 2018 פורסם שיו לורי וסוזי נקאמורה לוהקו לתפקידים ראשיים בפרק הפיילוט.
ב-7 בנובמבר 2018 דווח שרבקה פרונט הצטרפה לקאסט בתפקיד ראשי נוסף.
בפברואר 2019 נוספו לצוות השחקנים זאק וודס, ג'וש גד, ניקי אמוקה-בירד ולנורה קריצ'לו.
ביוני אותה שנה לוהק השחקן הימש פאטל.
שלב הצילומים של הפיילוט נערך ב-2018 בלונדון שבאנגליה.
בעת צילומי הסדרה באולפני האחים וורנר, ליבסדן ביולי 2019, פרצה שרפה שגרמה נזק לסט של התוכנית.
שידור הבכורה של הסדרה היה ב-19 בינואר 2020. בניו זילנד הופצה הסדרה על ידי טלוויזיית הלווין Sky בערוץ SOHO2. בישראל שודרה הסדרה ב-HOT בצמוד לשידורה בארצות הברית.
אוונדרו אלמר דה קרבאליו ברנדאו (בפורטוגזית: Evandro Elmer de Carvalho Brandão; נולד ב-7 במאי 1991) הוא כדורגלן עבר אנגולי ששיחק בעמדת החלוץ.
ברנדאו נולד בלואנדה בירת אנגולה.
בילדותו, עבר עם משפחתו לפורטוגל ובגיל 9 לבריטניה.
ברנדאו התחיל את הקריירה שלו בקבוצת הילדים של בבלקברן רוברס.
בהמשך שיחק גם במנצ'סטר יונייטד, בראגה ובנפיקה ליסבון.
בעונת הושאל לפאטימה מהליגה השנייה ובינואר עבר לגונדומאר מהליגה השלישית.
ביולי חתם בווידאוטון, בה התאחד עם פאולו סוזה, מאמנו לשעבר בנבחרת הנערים של פורטוגל.
ב-20 באוגוסט, הבקיע את שער הבכורה שלו בקבוצה בניצחון 1–4 נגד פץ'.
בקיץ הושאל לאולהאננסה עד לסיום העונה.
בקיץ חתם ליבולו מליגת העל האנגולית, עמה זכה בשתי אליפויות.
בתחילת עזב את ליבולו, ליריבתה לליגה, קבוסקורפ.
בקיץ חזר לפורטוגל כאשר חתם בבנפיקה קסטלו ברנקו.
ב-15 בינואר 2017, הבקיע שלושער ראשון בקריירה בניצחון 1–4 נגד ספורטינג בראגה ב'.
בתום העונה, ירדה קבוצתו לליגה השלישית וברנדאו חתם בליישואש.
ב-10 בספטמבר 2019, ברנאדו חתם במכבי פתח תקווה מהליגה הלאומית.
עד לסיום העונה, ברנדאו כבש 5 שערים והיה שותף לחזרה של הקבוצה לליגת העל, אך בסיום העונה שוחרר.
בצעירותו, ברנאדו שיחק בנבחרות הצעירות של פורטוגל.
בשנת , ברנדאו עבר לייצג את אנגולה מולדתו, עת שיחק בליגה המקומית.
ב-13 באוגוסט 2014, ברנדאו ערך את הופעת הבכורה שלו בנבחרת אנגולה בתיקו 0-0 נגד .
את הופעתו השנייה בנבחרת, ערך רק אחרי 5 שנים ב-8 ביוני 2019 בניצחון 0–2 נגד , בו גם כבש את שער הבכורה שלו בנבחרת.
אוונס פול (ידוע גם בתור פלומה קומפר; נולד ב-25 בנובמבר 1955) הוא פוליטיקאי מהאיטי, שכיהן כראש ממשלת האיטי וכראש עיריית פורט-או-פרנס.
פול נולד בשנת 1955. בבחירות לראשות עיריית פורט-או-פרנס, שהתרחשו בשנת 1990, נבחר פול.
בשנת 1992, קיבל פול את פרס זכויות האדם על שם לטלייה מופיט.
הוא היה מנהיג מפלגת ההתכנסות דמוקרטית, שהתנגדה לשלטונו של ז'אן-ברטראן אריסטיד.
בשנת 2006, הוא התמודד ללא הצלחה על תפקיד נשיא האיטי, במפלגת הברית הדמוקרטית.
ב-25 בדצמבר 2014, הכריז הנשיא מישל מרטלי על אוונס פול כראש הממשלה החדש של האיטי.
ב-2 בפברואר 2016, הוא התפטר מתפקידו.
הוא נהג להנחות את התוכנית "פלומה" ברדיו קארייב בין השנים 1974 ל-1976, משם קיבל את כינויו, פלומה קומפר.
אוונגליון 1.01+3.0: היה היו שלוש פעמים (ביפנית: シン・エヴァンゲリオン劇場版) הוא סרט מדע בדיוני יפני בסגנון אנימה משנת 2021 אותו ביים, כתב והפיק הידאקי אנו.
הסרט הונפש על ידי סטודיו הארה.
זהו הסרט השישי בזיכיון סרטי נאון ג'נסיס אוונגליון.
הסרט התעתד תחילה לעלות לאקרנים ב-2020, אולם בעקבות התפרצות מגפת הקורונה ביפן, תאריך עלייתו לאקרנים נדחה לבסוף ל-8 במרץ 2021.
הסרט גרף מעל ל-93.67 מיליון דולרים ברחבי העולם, והיה לסרט הרווחי ביותר מבין כל הסרטים בזיכיון נאון ג'נסיס אוונגליון, ודורג במקום השני ברשימת הסרטים היפנים הריווחיים ביותר לשנת 2021. מחוץ ליפן הקרנת הבכורה של הסרט התקיימה ב-13 באוגוסט 2021 בשירות הסטרימינג של אמזון פריים וידאו.
בשנת 2022 זכה הסרט בפרס האקדמיה היפנית לקולנוע בקטגוריית סרט האנימציה הטוב ביותר של השנה.
בשנת 2000 אירע פיצוץ ענק באנטארקטיקה אשר גרם לאסון עצום בעקבות הפשרת כיפות הקרח בקוטב שהובילו לחורבן של חלקים נרחבים בכדור הארץ.
הרשויות טוענות כי האסון נגרם כתוצאה מפגיעת אסטרואיד.
עלילת הסרט מתרחשת 15 שנים לאחר האסון, בעולם פוסט-אפוקליפטי בו, על אף שהאנושות הצליחה להשתקם מהאסון האנושות צריכה כעת להילחם ביצורים מסתוריים המכונים "מלאכים" אשר מנסים להחריב את העיר "טוקיו-3" שהוקמה ביפן בעקבות האסון.
על מנת להילחם בהם הארגון החשאי NERV פיתח נשק רב עוצמה המכונה "האוונגליון".
דמויות בגרסה היפנית בגרסה האנגלית שינג'י איקרי מגומי אוגאטה ספייק ספנסר אסוקה לנגלי שיקינאמי יוקו מיאמורה טיפאני גרנט ריי איינאמי מגומי האיאשיבארה אמנדה ווין-לי מיסאטו קטסוראגי קוטונו מיטסואישי אליסון קית' מארי מאקינאמי מא'איה סקמוטו דנין מלודי ג'נדו איקרי פומיהיקו טאצ'יקי ג'ון סוואזי
שיר הנושא של הסרט הוא "נשיקה אחרונה" אשר בוצע על ידי היקארו אוטאדה.
האלבום של פסקול הסרט יצא לשווקים ב-17 במרץ 2021.
שנה פרס קטגוריה תוצאה 2022 פרסי האקדמיה היפנית לקולנוע סרט האנימציה הטוב ביותר הסרט הפופולרי ביותר פרסי האנימה של קרנצ'ירול הסרט הטוב ביותר פרס האנימה של טוקיו סרט האנימציה הטוב ביותר
האוונטיקי היו שבט גאלי קטן ששכן סביב העיר גאפ של ימינו, בחלק המערבי של המחוז הצרפתי של היום האלפים העליונים המודרנית, בתקופת האימפריה הרומית.
הם מוזכרים רק פעם אחת בתור Avanticos (או acanticos, aganticos) על ידי פליניוס הזקן (המאה הראשונה לספירה).
השם האתני הגאלי Avantici הוא צורה לטינית של Auanticoi הגאלית (ביחיד Auanticos), הנובעת מהשורש auant (מקור) המחובר לסיומת התואר ico.
השורש auant - הוא כנראה מונח ממקור הודו-אירופי פרה-קלטי (להשוואה בלטבית avuots 'מקור', בסנסקריט avatá - 'באר, בור'), אשר בסופו של דבר הגיע לאימוץ על ידי הקלטים; ייתכן שהאחרונים עשו בו שימוש בשמות פרטיים בלבד.
הטריטוריה של האוונטיקי התאימה בערך לאזור גאפנסז המאוחר יותר.
הוא השתרע בין לה רוש-דה-ארנו של היום (Ad Finem) ל-Le Fein (מדרום ל־Chorges).
מדרום, הם בוודאי שלטו על האדמה שמיד מול Segustero (Sisteron), כפי שמציע שמו של נהר.
האוונטיקים שכנו מזרחית לווקונטי, צפונית לאדנאטס, מערבית לקטוריגס, ומדרום ל-Tricorii.
הם היו כנראה חלק מהקונפדרציה הווקונטית.
העיירה הראשית הפרה-רומית של האוונטיקי הייתה ככל הנראה האופידום של הגבעה של סן-מנס (Saint-Mens), הממוקמת קילומטר אחד דרומית-מזרחית לוואפינקום (Vapincum).
במהלך התקופה הרומית, בירתם הייתה ידועה בשם Vapincum ( גאפ המודרנית), תחנה על המסלול בין עמק הרון לחצי האי האפניני.
בשנת 69 לספירה הועבר שטחם של האוונטיקי, יחד עם זה של הבודיונטיקי, לפרובינקיה גאליה נארבוננסיס על ידי הקיסר גלבה.
הם כנראה השתייכו לאלפס מריטימאה או לאלפס קוטייה לפני אותו אירוע.
במהלך האימפריה המאוחרת, Vapincum הפכה לעיירה הראשית של מנהל המקומי civitas Vappencensium בפרובינקיה גאליה נארבוננסיס, כפי שתועד על ידי המרשם הרומי Notitia Galliarum.
אוונג'רס: התאספו הוא קו עלילה מרכזי (קרוסאובר) של חוברות קומיקס אמריקאיות שנכתב על ידי ג'ייסון אהרון עם איורים מאת בריאן היץ', אהרון קודר וחאווייר גארון, ופורסם בשנת 2022 על ידי מארוול קומיקס.
העלילה, שמשמשת כסיפור הסיום של ג'ייסון אהרון ל"נוקמים" ומתחברת לסדרתו Avengers Forever, מתמקדת בקבוצת הנוקמים שמשתפת פעולה עם גרסאותיהם הפרהיסטוריות ועם גרסאות חלופיות של עצמם כדי להילחם בצבאו של מפיסטו ובגרסה רב-יקומית של אדוני הרשע שמתכננים לזרוע הרס במולטיוורס.
האירוע זכה לביקורות מעורבות, כאשר המבקרים מתחו ביקורת על האיורים הלא עקביים, הכתיבה והעלילה.
בספטמבר 2022 הכריזה מארוול כי ג'ייסון אהרון יצור אירוע בשם "הנוקמים מתאספים", שבו הנוקמים הנוכחיים יתאחדו עם הנוקמים מ-1,000,000 לפנה"ס ועם גרסאות חלופיות של עצמם כדי להדוף את מפיסטו וצבאו.
מפיסטו, לאחר תבוסה קשה בעלילות הקודמות מחיה את פיל קולסון כדי לשכתב את ההיסטוריה, מה שמוביל ליצירת ציר זמן חלופי.
הוא מתכנן למחוק את הנוקמים מנקודת ההתחלה של Earth-616, והנוקמים נוסעים בזמן כדי לעצור אותו.
דום סופרים, מנהיג המאסטרס, מוביל נבלים כמו קינג קילמונגר ודארק פניקס נגד הנוקמים.
רובי רייס הופך לאול-ריידר ומגייס גרסאות חלופיות של הנוקמים לקרב.
אוונג'רס פריים, שמתגלה כלוקי, חושף את תפקידו ביצירת מפקדת נוקמים רב-יקומית.
הקרב מגיע לשיאו במחצבת האל, שם מפיסטו מנסה להשמיד את המולטיוורס, אך מובס על ידי הנוקמים.
רובי רייס וסטארברנד מקריבים את עצמם לכאורה כדי לאטום שיטפון קוסמי, והגיבורים חוזרים לזמניהם.
בסוף, רובי רייס חי ומפיסטו נשאר מיוסר, בעוד לוקי ממשיך להוביל צוות נוקמים חדש.
ב-Comicbookroundup קיבל האירוע כולו דירוג ממוצע של 6.6 מתוך 10 על סמך 267 ביקורות.
סטורי באבלר מ-Comicbook Dispatch כתב: "Avengers Assemble Omega #1 מסיים סוף סוף לא רק את קו העלילה הזה אלא את כל הריצה של ג'ייסון אהרון לנוקמים.
למרבה הצער, הוא די מאכזב ברוב הכתיבה, במיוחד במניעים ובמטרה של מפיסטו, יחד עם האופן שבו הנבלים מובסים בפתאומיות כדי שהנוקמים יוכלו כולם להילחם בשיטפון קוסמי שנראה חסר מטרה עד שהפתרון מופיע לבסוף."
אוונסנס היא להקת רוק אמריקנית, שמקורה בליטל רוק, ארקנסו, שהוקמה בשנת 1995 על ידי הגיטריסט בן מודי והזמרת איימי לי.
סגנון הלהקה נחשב מגוון וכולל השפעות מטאל, אופרה, גראנג' ואלקטרונית.
הלהקה הקליטה את האלבום באורך מלא הראשון שלה "Fallen" ב-2003. האלבום מכר כ-17 מיליון עותקים בעולם, מה שעזר ללהקה לזכות בשני פרסי גראמי מתוך שש מועמדויות.
שנה לאחר מכן הוציאה אוונסנס את אלבום ההופעה הראשון שלה "Anywhere But Home", שמכר יותר ממיליון עותקים בעולם.
ב-2006 הוציאה הלהקה אלבום אולפן השני שלה "The Open Door", שמכר בעולם יותר מחמישה מיליון עותקים.
הרכב הלהקה השתנה בתכיפות לאורך השנים, לעומת שני האלבומים הראשונים: דייוויד הודג'ס עזב אותה ב-2002, מייסדה מודי עזב ב-2003, וויל בויד ב-2006, הגיטריסט ג'ון לקומפט והמתופף רוקי גריי עזבו ב-2007, וטרי בלסאמו עזב ב-2015, והוחלפו בחברי הרכב חדשים.
כתוצאה מכך בשלושת האלבומים הבאים של הלהקה (האחרון שבהם ב-2020) לא היה את אותו הרכב.
להקת אוונסנס הוקמה על ידי הצמד בן מודי ואיימי לי.
השניים נפגשו לראשונה במחנה קיץ לנוער, בעיירה שמרנית-נוצרית במדינת ארקנסו בסוף שנת 1995, כשהיו בגילאי 14 ו-15.
חודש אחד לאחר שהכירו, כבר החלו השניים לנגן גרסאות כיסוי וסקיצות מקוריות בהופעות אקוסטיות קטנות בחנויות ספרים ובבתי קפה בליטל רוק וכן הקליטו באופן חובבני בבתי הוריהם.
בין השנים 1997–1999 הקשר הבין-אישי החל להתהדק וגלש בהמשך הדרך לזוגיות.
שיריהם הראשונים היו "Solitude" (שנכתב על ידי לי) ואחריו "Understanding" (מודי), "Give Unto Me" (לי) ו-"My Immortal" (מודי).
בכל השירים הללו מופיע קרדיט כתיבה משותף לשניים, אף שמבחינה הכתיבה עבדו לחוד.
נאמר כי בן היה כותב השירים הראשי ולרוב איימי הייתה משכתבת את הליריקות שלו ומוסיפה מלודיות וקולות משלה.
לזוג לא היו משאבים כספיים ליצירת הרכב קבוע.
עקב כך, פנה מודי למספר מוזיקאים חובבים מסצנת הרוק בעיר וביניהם ג'ון לקומפט ורוקי גריי מלהקות המטאל הנוצריות Kill System, Mindrage, A Living Sacrifice ו-Soul Embraced, ולבסיסט ויליאם בויד מלהקות הפאנק Lucky Father Brown ו-The Visitors, אשר עבדו איתם על מספר הקלטות דמו.
מוזיקאים אלו עזרו להוות למעשה את ההרכב המלא של אוונסנס בתחילת דרכה המסחרית.
הצמד הוציא את ה-EP העצמאי הראשון שלו בשם Evanescence EP.
האלבום יצא במהדורה של כמאה עותקים בלבד, אשר חולקו במהלך הופעה במועדון הרוק האהוב על הלהקה, Vino's, בליטל-רוק.
שני שירים מתוכו, Understanding ו-Give Unto Me, הגיעו לתחנות הרדיו המקומיות ובראשן תחנת KABF, הודות לשדרן בראד קאווינס.
Understanding, על אף אורכו (מעל שבע דקות), זכה להצלחה.
בשל עליית הפופולריות של הלהקה, החל ביקוש למופע חי בפורמט מלא ובנוסף הוקלטו שירים חדשים.
כך, לאחר כשנה, יצא ה-EP השני, Sound Asleep EP, במהדורה מצומצמת יותר ונדירה של חמישים עותקים בלבד.
הצמד המשיך לכתוב ולהלחין שירים חדשים.
בשלב מאוחר יותר חברו השניים לקלידן דייוויד הודג'ס, מכר של מודי, שהצטרף לפרויקט.
האלבום המלא הראשון של הלהקה הוקלט בדירה של בן ובעליית הגג של בית נעוריה של לי ונקרא "Origin".
חברי הלהקה לא מחשיבים אותו כאלבום הבכורה שלהם אלא כאוסף דוגמיות שנעשה עצמאית על ידי חברי הפרויקט ולו עטיפה מושקעת (הודות לחבר אמן של ההרכב), אותו שלחו ללייבלים רבים במטרה שיחתימו אותם.
הלהקה נתגלתה על ידי המפיק פיט מת'יוס בזמן שיצרו הקלטות דמו בממפיס שבטנסי.
ההקלטות ו-Origin נשלחו על ידו לבסוף לניו יורק, שם נחתם חוזה ההקלטות המיוחל עם לייבל הרוק האמריקני Wind-Up Records, מקבוצת סוני.
לקראת 2002 החלה הכתיבה הרשמית של Fallen, אלבום האולפן המסחרי הראשון באורך מלא של הלהקה.
במהלך יצירתו העתיקו חברי הפרויקט את מגוריהם ללוס אנג'לס ואיימי, הסולנית, לקחה שיעורי משחק על מנת להתגבר על בעיית הביטחון העצמי הנמוך שלה כדי להשיג נוכחות בימתית.
כשיצא, הוגדר האלבום כ"רוק נוצרי" ונמכר רק בחנויות מסוג זה.
בתגובה, העידו חברי הלהקה שלמרות אמונותיהם האישיות והאווירה הגותית בשיריהם, הם כלל אינם להקה נוצרית.
במהלך של קידום מכירות, ככל הנראה, התנסחו השניים בצורה בוטה ומודי קילל ונשא את שם האל לשווא במהלך ראיון במגזין Entertainment Weekly, ובכך יצרו ביקורת ומחלוקת כנגדם בקהילה זו.
ישנן טענות כי הלהקה הסכימה למהלך הראשוני של פניה למגזר המסורתי-נוצרי.
הזרם הנוצרי הסיר את האלבום מן המדפים והוא הגיע לבסוף לקהל הרחב, לא לפני שנוצר אוסף ה-EP השלישי, Mystary, ששימש כדיסק פרומו או טריגר ליציאת אלבום הבכורה.
הדיסק הכיל גרסאות כמעט סופיות לסינגלים העתידיים, ויצא בעיר הבית של ההרכב על ידי Wind-Up במטרה לבדוק את שביעות רצון המאזינים מהפרויקט החדש והמבטיח של הלייבל.
בדצמבר 2002, לאחר יציאת אלבום הבכורה, עזב הודג'ס את הלהקה, כתוצאה מהמחלוקת סביב הגישה הנוצרית ומשום שהגורמים בדבר לא תמכו ברצונו ליצירה בכיוון מוזיקלי זה.
שני שירים מתוך "Fallen" צורפו לפסקול הסרט דרדוויל, בשנת 2003: "Bring Me to Life" ו-"My Immortal" הביאו לפרסום בינלאומי של הלהקה, כמעט בן לילה.
Fallen זכה להצלחה רבה ומכר למעלה מ-17 מיליון עותקים ברחבי העולם, כמעט חצי מתוכם בארצות הברית.
הוא זכה במספר אלבומי פלטינה וזיכה את הלהקה בשלל פרסים, כאשר הבולטים מביניהם הם שני פרסי גראמי ב-2004 עבור האמן החדש הטוב ביותר והופעת הרוק הטובה ביותר (עבור השיר Bring Me to Life).
הלהקה יצאה לסיבוב הופעות עולמי אינטנסיבי, אשר ארך בסופו של דבר כ-18 חודשים.
ב-22 באוקטובר 2003, לילה לפני קונצרט בגרמניה כחלק מסיבוב ההופעות האירופאי לקידום Fallen, עזב במפתיע הגיטריסט הראשי ומייסד הלהקה, מודי, בגלל חילוקי דעות קשים עם לי ובשל עניינים אישיים אחרים.
כעבור זמן מה נתגלה שמודי אובחן כסובל מהפרעה דו־קוטבית והתמכרות לאלכוהול וסמים (מהן נגמל מאוחר יותר).
נאמר גם שרדה בחברי הלהקה – מודי שאף למיינסטרים, בניגוד לרצונה של לי, שמאסה בפעילות יחסי הציבור, בסיבובי ההופעות התדירים ובהגבלת רעיונותיה המוזיקליים.
את מקומו תפס הגיטריסט טרי בלסאמו, יוצא להקת המטאל האלטרנטיבית Cold אשר הופיעו עם אוונסנס במהלך חלק מסיבוב ההופעות של Nintendo Fusion Tour.
בלסאמו הפך במהרה לחבר קבע ועזב את להקתו הקודמת.
בתום סיבוב ההופעות יצאה אוונסנס להפסקה ארוכה.
לאחר שהוציאה ארבעה סינגלים, יצא גם מארז DVD כפול, בשם "Anywhere but Home".
המכיל הקלטה של הופעה שלמה מאולם הזניט בפריז, בנוסף לקליפים הרשמיים מ-Fallen וקטעים דוקומנטריים מאחורי הקלעים.
באוקטובר 2006 יצא אלבום האולפן השני: The Open Door.
האלבום הופק על ידי דייב פורטמן (גיטריסט Ugly Kid Joe לשעבר) שהיה אחראי גם על ההפקה הקודמת.
לפני צאת האלבום הצהירה לי שב-The Open Door יהיה צליל מעט שונה ואקלקטי יותר, עם נגיעות קלאסיות רבות.
כמו כן אמרה שיושם דגש על עבודה משותפת בין כלל חברי הלהקה, ועל זרימה משוחררת ומעט אופטימית יותר מזו הקודרת של Fallen.
הסיבה לעיכוב הארוך היה רצון הלהקה לתת לתהליך האמנותי מספיק מרחב וזמן כדי להבשיל וליצור יצירה מקורית שלא תחקה את קווי האלבום הקודם.
נוסף לכך, סבל בלסאמו משבץ כתוצאה מקריש דם שהגיע למוחו בנובמבר 2005, דבר שגרם להקפאה בהפקת האלבום.
לצד פרויקטים צדדיים של חלק מחברי ההרכב, נבע עיכוב נוסף מתביעה משפטית שהגיש נגדם אמרגנם האישי לשעבר, דניס ריידר מ-Rider Management, בדצמבר שלאחר מכן, בגין הפרת חוזה בשל אי תשלום של 20% מרווחיהם, ודרש עשרה מיליון דולר.
לי הגישה תביעת נגד על הפרת נאמנות, רשלנות מקצועית, תקיפה מינית ועוד.
את ריידר החליף האמרגן אנדי לורי.
הבסיסט, ויליאם בויד, הודיע על פרישתו מספר שבועות לפני צאת הסינגל הראשון מ-The Open Door, משום שמאס בלוחות הזמנים הקשים של סיבובי ההופעות הקרבים ורצה להיות קרוב יותר למשפחתו.
ג'ון לקומפט פוטר ב-4 במאי 2007 על ידי לי.
הסיבות הרשמיות אינן ידועות לציבור.
ההנחה היא שלקומפט לא היה חבר תורם בכתיבה ובהלחנה, מה שהוביל לתסכול אישי ובכך הוא גרם לאווירה שלילית בקרב שאר חברי הלהקה, כשלמעשה נשאר בפרויקט רק בשביל הכסף (לפי דברי לי).
המתופף ויליאם ("רוקי") גריי החליט לפרוש יחד עם ג'ון, חברו הוותיק, עמו היה שותף להרכבים שונים בעבר.
פרישתו תוכננה לאמצע הפגרה שיועדה ללהקה בדרום אפריקה במהלך סיבוב ההופעות של האלבום The Open Door.
בסופו של דבר פוטר גם הוא על ידי איימי לאחר שגילתה על תכנונו לפרוש מהלהקה.
הוא חבר בלהקת Mourningside, יחד עם לקומפט.
להקות נוספות בהן הוא חבר (כגיטריסט): Fatal Thirteen ו-Soul Embraced.
במהלך סיבוב ההופעות של הלהקה, הופיעו אוונסנס בישראל באמפי-פארק רעננה ב-26 ביוני 2007, והיו לאומן/להקה הבינלאומי הראשון שהגיע לאחר שנה נטולת הופעות של אמנים שאינם ישראלים עקב המצב הביטחוני.
ב-2008 הודיעה איימי לי על כוונתה להוציא אלבום סולו וכן היא ביצעה לבדה שיר בפסקול של הסרט הסיוט שלפני חג המולד, עובדות שהשאירו סימן שאלה לגבי המשך הלהקה.
הלהקה קיבלה שני מקומות ב"מצעד העשור" שנערך בגלגלצ ב-31 בדצמבר 2009, מצעד שהציג את השירים הגדולים של העשור.
אוונסנס הגיעו למקום השלישי עם השיר My Immortal, ולמקום השמיני עם השיר Bring Me to Life.
2011–2016: אלבום אולפן שלישי – Evanescence
בחודש פברואר 2010 הוציאה הלהקה את השיר Together Again, שיר שנחתך מהאלבום The Open Door ויצא בעקבות רעידת האדמה בהאיטי.
הלהקה העמידה את השיר למכירה שכל תרומותיה נתרמו לשיקום ההריסות ונפגעי רעידת האדמה.
בריאיון לאתר Spin שנערך באפריל 2011 הוסיפה לי:
ביוני 2011 הודיעה לי בטוויטר שהאלבום החדש צפוי לצאת ב-11 באוקטובר 2011, וכן היא מסרה בהודעה שטרוי מקלוהורן יחזור ללהקה באופן רשמי.
ב-22 ביוני איימי חשפה בריאיון למגזין "Karrange" ובריאיון ל-MTV את שם האלבום השלישי שנקרא על שם הלהקה – "Evanescence" כיוון שלדבריה "אוונסנס" מאוחדת מתמיד וכל חברי הלהקה היו שותפים מלאים בכתיבת האלבום, סיבה נוספת היא שהאלבום בעצם עוסק על להקת אוונסנס, ועל יחסיה עם המעריצים.
ב-20 במרץ 2017, בריאיון ל-Aol Build איימי הכריזה באופן רשמי כי הלהקה עובדת על אלבום האולפן הרביעי של הלהקה שיצא בסתיו 2017 (6 שנים לאחר Evanescence).
בפוסט אותו פרסמה איימי בפייסבוק הודיעה כי האלבום החדש ייקרא Synthesis.
על פי איימי, אלבום זה יתבסס על כלים אורגניים ואלקטרוניים כגון נבל, צ'לו וכינור – ללא גיטרות ותופים.
האלבום אשר יצא ב-10 בנובמבר 2017 מכיל קטעים נבחרים מאלבומים קודמים אשר עובדו בכלי נגינה סינתטיים ואלקטרוניים ובתוספת 2 שירים חדשים: "Imperfection" ו-"Hi-Lo" (בשיתוף לינדזי סטירלינג).
האלבום מלווה בתזמורת מלאה בניצוחו של המפיק דייוויד קמפל .
גרסת הדלוקס כוללת פרקי וידאו דוקומנטריים בשם "Inside Synthesis" המציגים את תהליך העבודה על האלבום.
ב-12 באוקטובר הושק לרכישה מארז DVD של המופע "Synthesis".
בספטמבר 2019 אוונסנס הכריזו על מופע משותף עם להקת Within Temptation בשם Worlds Collide אשר תוכנן בשבע ערים באירופה באפריל 2020 אך נדחה לספטמבר 2022 לאחר התפרצות מגפת הקורונה.
בנובמבר 2019 שוחררה גרסת כיסוי של אוונסנס לשיר "The Chain" של להקת Fleetwood Mac, אשר הופק לקידום משחק הווידאו Gears 5 , זמן קצר לאחר מכן יצא לשיר קליפ באווירה אפוקליפטית בבימויו של P.R.
ב-17 באפריל 2020 פורסם על ידי הלהקה שמו של אלבום האולפן החמישי: "The Bitter Truth".
בשונה מאלבומים קודמים של הלהקה, הסינגלים פורסמו בשיטת סטרימינג בתאריך ייעודי לכל סינגל.
האלבום יצא לאור במלואו ב-26 במרץ 2021.
כשאיימי נשאלה על סגנון האלבום ב-רדיט ענתה: זה הולך להיות אפל וכבד, בדומה ל-The Open Door (אלבומם השני של הלהקה), אך עם נגיעות מסגנונות מגוונים.
ב-24 באפריל שוחרר הסינגל הראשון מהאלבום: "Wasted On You" בשידור לייב ביוטיוב מלווה בקליפ אשר צולם ממכשירי הטלפון של חברי הלהקה בזמן שהם שוהים בבידוד בביתם עקב התפרצות נגיף הקורונה.
הסינגל השני מהאלבום, "The Game Is Over" שוחרר ב-1 ביולי.
ב-14 באוגוסט שוחרר הסינגל השלישי: "Use My Voice" כחלק מקמפיין מטעם HeadCount לעידוד הצבעה בבחירות 2020 בארצות הברית.
להקלטת השיר חברו אוונסנס למספר נשים להקלטת קולות הרקע כמסר להעצמה נשית, וביניהן: לינדזי סטירלינג, שרון דל אדל, טיילור מומסון, ליזי הייל, דינה ג'ייקוב ועוד.
בדצמבר 2025 הלהקה הכריזה על סיבוב ההופעות העולמי הראשון שלה מזה ארבע שנים, המתוכנן לשנת 2026. הסיבוב כולל 47 הופעות בצפון אמריקה, בריטניה ואירופה, ועתיד להיפתח ב-11 ביוני בווסט פאלם ביץ' שבפלורידה.
משמעות המילה "אוונסנס" היא המצב הנתון בו נמצא חומר או גורם כלשהו כאשר הוא נעלם, מתפוגג, מתכלה או מתמוסס בצורה פתאומית.
בדומה להתאדות של נוזל ומים, היעלמות של חלום, תקווה או רוח רפאים.
נאמר שצמד מייסדי ההרכב, בן מודי ואיימי לי, בחנו מספר אפשרויות שונות לבחירת שם ללהקתם, בפרט, השמות Childish Intentions ו-Stricken.
מונח זה נבחר בצורה אקראית על ידי מודי מתוך מילון אנגלי, בטענה שהוא "אפל, מסתורי ומצייר לך תמונה במחשבה", המטרה אותה רצה הצמד להשיג.
הסגנון של הלהקה השתנה מאז הקמתה על ידי הצמד לי ומודי, ועד היום.
לאחר שחרור הלהקה מהחוזה של Wind-Up Records אימצה הלהקה יותר את זרם הרוק האלקטרוני.
סגנונה העיקרי של הלהקה הוא רוק בעל השפעות מזרמים שונים:
מטאל גותי – הפיוז'ן שבין ההשפעות מהמטאל, מהמוזיקה הקלאסית, מהרוק ומהפופ הוביל את הלהקה לסגנון מוזיקלי דומה למטאל הגותי.
יש שיגדירו את הלהקה כלהקת רוק גותי עקב הליריקה והלחנים שעשוים להיות יותר נגישים לאוזן מאשר במטאל הגותי.
עם זאת הסולנית הצהירה שהוא לא דוגלת בקטלוגים וחושבת שהתיוג הגותי לא מתאים.
רוק אלטרנטיבי – ההשפעות מרוק פסיכדלי, גראנג', פאנק, גלאם מטאל והרכבים אלקטרוניים הובילו ליצירת הצליל האלטרנטיבי בלהקה.
מוזיקה אלקטרונית – עם השנים, כיוונו חברי הלהקה ואיימי לפרוץ גבולות חדשים ולנסות ז'אנרים חדשים.
אחד הז'אנרים הבולטים בהם התנסו הוא הז'אנר האלקטרוני – איימי מאז ומעולם טוענת כי הושפעה רבות מהמוזיקה האלקטרונית ומז'אנר הטריפ הופ, כדוגמת פורטיסהד וביורק.
האלבום הבולט ביותר של אוונסנס בז'אנר זה הוא "Synthesis " אשר הוקלט בכלים סינתטיים ואלקטרוניים בלבד ובליווי מקהלה מלאה.
הלחנים מורכבים בעיקר מהשפעות של רוק וגראנג' משנות ה-80 וה-90 של המאה ה-20, עימם מזדהים חברי הלהקה.
בו בזמן מורגשת השפעת סצנות שונות ורבות, כגון: מטאל, גותיקה, מוזיקה אלקטרונית, פופ, אלטרנטיבי ומוזיקה קלאסית.
ווקאלית, מובלת המלודיה על ידי קול נשי עוצמתי בעל טון דרמטי דמוי אופראי (איימי לי), הכולל קולות שניים שמימיים על גבי קולות רקע עשירים של מקהלה.
מבחינה אינסטרומנטלית, המנגינה מורכבת לרוב מריפים מונוטוניים וסבוכים ומסולואים מהוקצעים, מהירים וחדים של גיטרה חשמלית ובנוסף מצליל כבד ועמוס של רוק על ידי שימוש מודגש בשכבות רבות של גיטרות ותופים, עם נגיעות אקוסטיות.
שני הרבדים הללו מתחברים בצורה מקורית באמצעות אלמנטים נאו-קלאסיים של קלידים, אפקטים של ביטים אלקטרונים ממוחשבים ואף כלי מיתר קלאסיים (כינורות וצ'לו).
הליריקה העמוקה והספרותית והטקסטים האפלים של לי לצד הרגישות המבנית לפופ (לגאטו, בית-פזמון-בית וכדומה), מביאים ליצירה מוזיקלית הנעה בין הכוחניות והאגרסיביות הרוקיסטית של חברי הלהקה, לבין הפן הרגשי והדרמטי של לי.
חברי הלהקה מעידים על סגנונות מוזיקליים מגוונים להם הם מאזינים, והמשפיעים עליהם במידה כלשהי ומסבירים את הגיוון ביצירתה של הלהקה:
פופ, היפ-הופ ובלוז: מריה קארי, מייקל ג'קסון, כריסטינה אגילרה, שרה מקלכלן, מיסי אליוט, בויז טו מן, דני אלפמן, ג'ניס ג'ופלין, !WHAM, פלאמב, סטיבי וונדר.
רוק ואלטרנטיב לסוגיו: ג'ימי הנדריקס, נירוונה, אופספרינג, פינק פלויד, א פרפקט סירקל, ניין אינץ' ניילז, גארבג', הסמאשינג פאמפקינס, אליס אין צ'יינס, סטיינד, בלו אויסטר קאלט, AC/DC, סטון טמפל פיילוטס, טורי איימוס, קולדפליי, רדיוהד, ג'וני קש, ג'ון סוויהארט, מארון 5, ג'ואן ג'ט, בק, דפטונס.
מטאל: Type O Negative, מטאליקה, קורן, איירון מיידן, פנטרה, ג'ודס פריסט, ווייט סנייק, מרילין מנסון.
מוזיקה קלאסית: לודוויג ואן בטהובן, וולפגנג אמדאוס מוצרט ויוהאן סבסטיאן באך.
מוזיקה אלקטרונית: דפש מוד, ביורק, פורטיסהד.
איימי לי – שירה ופסנתר (כלים נוספים: גיטרה, קלידים, נבל)
ג'ן מג'ורה – גיטרה מובילה, טרמין.
טים מק'קורד – גיטרה בס (כלים נוספים: קלידים, גיטרה).
במקביל לעבודתו באוונסנס, מק'קורד הוא גם גיטריסט להקת "The Snobs".
וויל האנט – תופים, בנוסף חבר בלהקת "Eye Empire".
טרוי מקלוהורן – גיטרת קצב.
בן מודי – גיטרה וכלים נוספים: תופים, גיטרת בס, קלידים, פסנתר וקולות רקע.
דייוויד הודג'ס – קלידים וכן פסנתר וקולות רקע.
ויליאם ג'יימס בויד (אסקוויר) – גיטרה בס וכן קולות רקע, גיטרה ותופים.
הודיע על פרישתו מספר שבועות לפני צאת הסינגל הראשון מ-The Open Door.
ג'ון לקומפט – גיטרת קצב (תפקידים נוספים: ראפינג בשיר Bring Me To Life בהופעות).
ויליאם ("רוקי") גריי – תופים וכן גיטרה וקולות רקע.
החליט לפרוש יחד עם ג'ון, חברו הוותיק, עמו היה שותף להרכבים שונים.
בסופו של דבר פוטר גם הוא על ידי איימי שגילתה את תכנונו לעזוב את הלהקה.
טרי בלסאמו – גיטרה מובילה, עזב באוגוסט 2015.
אווסטין (בלועזית: avastin, החומר הפעיל: bevacizumab) היא תרופה אנטי סרטנית הפוגעת ביכולתו של הגידול הסרטני ליצור כלי דם - אנגיוגנזה.
בשנת 2004 אישר מנהל המזון והתרופות של ארצות הברית – FDA את השימוש באווסטין כתרופה לחולי סרטן המעי הגס והרקטום ובשנת 2006 בסרטן הריאות, וכן נרשמה במהלך השנים באידיקציות נוספות שמפורטות מטה.
התרופה שייכת לחברת ג'ננטק .
אנגיוגנזה (היווצרות כלי דם חדשים) היא תהליך המאפשר לגידולים ממאירים לקבל אספקת חמצן וחומרי מזון, ולפיכך חיוני לצמיחתם ולשליחת גרורות לאיברים מרוחקים.
תהליך זה משופעל על ידי הגידול באמצעות הפרשת גורם הגדילה VEGF (Vascular Endothelial Growth Factor).
כלי הדם החדשים שנוצרים נבדלים במבנם ובתכונותיהם מכלי דם בשלים, והישרדותם תלויה בהמשך נוכחות VEGF .
רמות מוגברות של VEGF הודגמו בממאירויות שונות כדוגמת מעי, שד, ריאה ומוח, ונמצא מתאם בין רמתן לפרוגנוזה גרועה יותר.
אווסטין הוא התכשיר הראשון שנכנס לשימוש קליני הפועל במנגנון של עיכוב אנגיוגנזה.
אווסטין הוא נוגדן מונוקלונלי הנקשר ספציפית ל-VEGF ומונע ממנו להיקשר לקולטנים על פני תאי האנדותל ולשפעלם, וכך מעכב את תהליך האנגיוגנזה.
בנוסף, אווסטין משפרת את הגעת הכימותרפיה לגידול על ידי הפחתת החדירוּת הגבוהה המאפיינת את דופן כלי-הדם שנוצרו בתהליך האנגיוגנזה.
הפגיעה באספקת הדם לגידול ושיפור הגעת הכימותרפיה אליו גורמים עיכוב גדילת והתפשטות הגידול בגוף.
אווסטין רשומה לטיפול בסוגי סרטן שונים:
סרטן המעי הגס או החלחולת – בשלבי המחלה הגרורתית בשילוב עם טיפול כימותרפי המכיל תרופה פלואורופירימידינית.
במחקר פאזה 3 אשר כלל כ-800 מטופלים הסובלים מסרטן מעי גס גרורתי נבדקה היעילות של אווסטין בשילוב עם כימותרפיה לעומת טיפול בכימותרפיה בלבד בקו טיפול ראשון.
המחקר הוכיח כי הוספת אווסטין האריכה משמעותית את חיי המטופלים.
בנוסף לכך הטיפול באווסטין הוכח כמאריך את חיי המטופלים גם כאשר הוא ניתן בשילוב עם כימותרפיה כקו טיפול שני.
מחקר נוסף בדק ומצא שאווסטין מאריך את חיי המטופלים בקו השני, אפילו במטופלים שכבר טופלו באווסטין בקו הראשון.
תוצאות מחקר זה מאפשרות מתן טיפול באווסטין למשך שני קווי טיפול רצופים.
את אווסטין בהתוויה זו יש לתת יחד עם פלואורופירימידין – תרופה בשם 5FU הניתנת דרך הוריד, או תרופה בשם קסלודה הניתנת דרך הפה.
בנוסף מקובל במקרים רבים להוסיף לטיפול אחת מהתרופות הכימותרפיות אוקסליפלטין או אירינוטקאן.
במקרים מסוימים ניתנות שתי התרופות הכימותרפיות גם יחד.
התרופה נמצאת בסל התרופות להתוויה זו.
סרטן שד גרורתי – כקו טיפולי ראשון בשילוב עם פקליטקסל.
במחקר פאזה III אשר כלל כ-700 מטופלות עם סרטן שד מסוג 2HER שלילי, גרורתי או נישנה מקומית, נבדקה היעילות של אווסטין בשילוב עם כימותרפיה סטנדרטית מסוג טקסול (פקליטקסל) לעומת טקסול בלבד כקו טיפול ראשון.
טיפול משולב עם אווסטין הכפיל את משך הזמן החציוני עד התקדמות המחלה והכפיל גם את שיעור החולות אשר הגיבו לטיפול.
תרופה לא בסל בסרטן בהתוויה זו.
סרטן כליה מתקדם ו/או גרורתי – כקו טיפולי ראשון בשילוב עם אינטרפרון אלפא A2. במחקר פאזה III נבדקה היעילות של אווסטין בשילוב עם אינטרפרון אלפא A2 לעומת אינטרפרון אלפא A2 בלבד כקו טיפול ראשון.
התרופה לא בסל בסרטן בהתוויה זו.
סרטן של המוח מסוג גליובלסטומה – כטיפול יחיד במטופלים אשר מחלתם התקדמה לאחר טיפול קודם.
במחקר שנערך ב 167- חולי גליובלסטומה עם התקדמות המחלה לאחר טיפול קודם אחד או יותר, הטיפול עם אווסטין הדגים תוצאות העולות משמעותית על אלה שהודגמו בעבר: • נצפה אחוז גדול יותר של מטופלים עם הקטנת הגידול בהשוואה לטיפולים אחרים בעבר ומשך הזמן ללא התקדמות המחלה היה ארוך יותר.
התרופה נמצאת בסל הבריאות בהתוויה זו.
סרטן צוואר הרחם מתמשך (Persistent), נשנה (Recurrent) או שהתגלה גרורתי (Metastatic) – אווסטין בשילוב עם ציספלטין ופקליטקסל או בשילוב עם פקליטקסל וטופוטקאן.
במחקר פרוספקטיבי, רנדומלי פאזה III, GOG-240, נבדקה יעילות הטיפול עם אווסטין בשילוב פקליטקסל וציספלטין או פקליטקסל וטופוטקאן לעומת טיפול כימותרפי בלבד בקרב 452 חולות סרטן צוואר-רחם מתמשך, נשנה או גרורתי.
תוצאות המחקר הדגימו כי הוספת אווסטין למשלב הטיפול האריכה את משך ההישרדות הכוללת החציונית ((OS והפחיתה את הסיכון לתמותה.
בנוסף, האריכה את משך הזמן החציוני עד להתקדמות המחלה או מוות (PFS) בכל אחד ממשלבי הטיפול שנבדקו וזאת מבלי לפגוע באיכות חיי המטופלות.
סרטן ריאה גרורתי מסוג תאים שאינם קטנים (non-small cell) כקו טיפולי ראשון בשילוב עם כימותרפיה מבוססת פלטינום.
במחקר ה-ECOG4599, תוספת של אווסטין למשלב של קרבופלטין ופקליטקסל הראתה הארכת חיים לעומת המשלב הכימותרפי ללא אווסטין.
בשנת 2013 פורסם מחקר ה-AVAPERL שהראה כי שילוב של אווסטין עם ציספלטין ואלימטה כקו טיפול ראשון ועד להתקדמות המחלה האריך את הזמן עד התקדמות המחלה לעומת טיפול אחזקה באווסטין בלבד.
אווסטין בשילוב עם קרבופלטין ופקליטקסל לעד 6 מחזורי טיפול, ולאחר מכן המשך מתן אווסטין כמונותרפיה עד להתקדמות המחלה או רעילות חריגה.
אווסטין בשילוב עם ציספלטין או קרבופלטין ובנוסף אלימטה (pemetrexed) למשך של עד 6 מחזורי טיפול, ולאחר מכן המשך מתן אווסטין ואלימטה עד להתקדמות המחלה או רעילות חריגה.
טיפול קו ראשון בסרטן אפיתליאלי מתקדם (שלבים IIIb, IIIc, IV לפי (FIGO של השחלה, החצוצרות או צפק ראשוני, בחולות המצויות בסיכון גבוה לחזרת המחלה (עם שארית מחלה הנראית לעין לאחר ניתוח, R>0) - אווסטין תינתן תחילה בשילוב עם טקסול וקרבופלטין למשך עד 6 מחזורי טיפול ובהמשך כטיפול משמר.
בשני מחקרי פאזה III (GOG 218 ו-ICON7) שכללו למעלה מ-3300 חולות עם ממאירות שחלתית, חצוצרות או ראשוני של הצפק, נבדקה יעילות הוספת אווסטין למשלב הכימותרפי המקובל, קרבופלאטין וטקסול.
תוצאות המחקרים הדגימו שבקרב חולות בשלב מחלה מתקדם המצויות בסיכון מוגבר להתקדמות המחלה, הוספת אווסטין לכימותרפיה הביאה להארכת הזמן החציוני עד להתקדמות המחלה (PFS) בהשוואה לכמותרפיה בלבד.
במחקר ה-ICON 7 אף הודגם כי אווסטין הביאה להארכה משמעותית בחציון משך השרידות הכוללת (OS).
פרופיל תופעות הלוואי בחולות היה עקבי למוכר עם אווסטין בהתוויות אחרות.
התרופה רשומה בסל להתוויה זו.
טיפול בסרטן שחלה אפיתליאלי, חצוצרות או צפק ראשוני, בהישנות ראשונה (קו שני) ומגיב לטיפול מבוסס פלטינום, עבור מטופלות שטרם טופלו עם אווסטין או נוגדי VEGF או קולטני VEGF אחרים.
אווסטין תינתן תחילה בשילוב עם ג'מזר וקרבופלטין למשך 6 ועד 10 מחזורי טיפול, ולאחר מכן המשך מתן אווסטין כטיפול משמר.
במחקר פאזה III, OCEANS, נבדקה יעילות הוספת אווסטין לכימותרפיה כטיפול לאחר התקדמות מחלה רגישה לפלטינום.
המחקר כלל 484 חולות סרטן שחלה, סרטן חצוצרות או סרטן ראשוני של הצפק, שמחלתן חזרה לאחר -6 חודשים מסיום טיפול מבוסס-פלטינום בקו הראשון, ושטופלו עם אווסטין בשילוב קרבופלטין וג'מזר לעומת כימותרפיה בלבד.
תוצאות המחקר הדגימו כי הוספת אווסטין הביאה להארכה במשך הזמן החציוני עד להתקדמות המחלה או מוות (PFS) בהשוואה לכימותרפיה בלבד.
פרופיל הבטיחות של אווסטין שנצפה במחקר היה עקבי למוכר מהתוויות אחרות, ללא תופעות לוואי חדשות או בלתי-צפויות.
התרופה אינה בסל הבריאות בהתוויה זו.
טיפול בהישנות סרטן שחלה אפיתליאלי, חצוצרות או צפק ראשוני, שאינו מגיב לטיפול מבוסס פלטינום, עבור מטופלות בשני משטרי כימותרפיה לכל היותר ושטרם טופלו עם אווסטין או נוגדי VEGF או קולטני VEGF אחרים.
אווסטין תינתן בשילוב עם פאקליטקסל, דוקסורוביצין ליפוזומאלי או טופוטקאן.
במחקר פאזה III, AURELIA, נבדקה יעילות הוספת אווסטין לכמותרפיה כטיפול לאחר התקדמות מחלה עמידה לפלטינום.
המחקר כלל 361 חולות סרטן שחלה, סרטן חצוצרות או סרטן ראשוני של הצפק, שמחלתן חזרה תוך 6 חודשים מסיום טיפול מבוסס-פלטינום בקו טיפול ראשון או שני.
תוצאות המחקר הדגימו כי הוספת אווסטין לפקליטקסל האריכה את חציון משך ההישרדות הכוללת (OS) והפחיתה את הסיכון לתמותה ממחלה.
בנוסף, הוספת אווסטין לכימותרפיה האריכה את הזמן החציוני להתקדמות המחלה או מוות (PFS).
אווסטין חייבת להינתן בהשגחת רופא המנוסה במתן תרופות אונקולוגיות.
התרופה ניתנת באמצעות עירוי תוך-ורידי (טפטוף לתוך הווריד).
העירוי הראשון ניתן במשך 90 דקות ואם הוא נסבל היטב, ייתכן והעירוי השני יינתן במשך 60 דקות.
העירויים הבאים עשויים להינתן במשך 30 דקות.
לפני תחילת טיפול יש לבדוק את ערכי לחץ-הדם ואת רמת החלבון בשתן.
כמו כן, מומלץ לבצע בדיקת שיניים ולבצע טיפול מונע, לפי הצורך.
מכיוון שאווסטין עלול לפגוע בפוריות האישה, מומלץ לדון באמצעים לשימור פוריות עם הרופא המטפל בנשים בגיל הפוריות.
מכיוון שאווסטין עלול להפריע תהליכי ריפוי פצע, אין להתחיל טיפול לפחות 28 יום לפני או לאחר ניתוח גדול או עד להחלמה מלאה של הפצע.
המידע שהצטבר ממחקרים קליניים מראה שאווסטין נסבלת היטב ואינה מעלה את הרעילות של הכימותרפיה.
תופעות הלוואי השכיחות המאפיינות את הטיפול באווסטין הן:
יתר לחץ דם שלרוב ניתן לשליטה תרופתית
דימומים אשר לרוב ניתנים לשליטה כגון דימומים מהאף
כמו כן, קיימות תופעות לוואי שכיחות נוספות כגון ירידה בתיאבון, כאבי ראש, שלשולים, דמעות
באחוזים בודדים עלולות להופיע תופעות לוואי משמעותיות יותר כגון: התנקבות מעי והיווצרות פיסטולות, סיבוכים בריפוי פצע, Hypertensive Crisis, Necrotizing Fasciitis קרישי דם במערכת הורידית)ובכלל זה קרישים בוורידים העמוקים ותסחיף ריאתי (ובמערכת העורקית) ובכלל זה אוטם שריר הלב ושבץ (Posterior Reversible) PRES Encephalopathy Syndrome), תסמונת נפרוטית ודימומים קשים.
כמו כן, בסרטן ריאה נצפו דימום ריאתי ושיעול דמי
לא קיים מידע על השימוש באווסטין בנשים הרות ולכן אסור להשתמש בה בהיריון.
על הרופא לייעץ על שימוש באמצעים יעילים למניעת היריון במהלך הטיפול באווסטין ובמשך 6 חודשים לפחות לאחר נטילת המנה האחרונה של אווסטין.
לא ידוע האם אווסטין מופרש בחלב אם.
ידוע כי נוגדנים אימהיים מסוג IgG מופרשים בחלב ואווסטין עלול להזיק לגדילה ולהתפתחות התינוק.
על-כן נשים חייבות להפסיק את ההנקה במהלך הטיפול ובמשך 6 חודשים לפחות לאחר נטילת המנה האחרונה של אווסטין, משום שתרופה זו עלולה לשבש את גדילתו והתפתחותו של התינוק.
האוווסטין משמש גם במקרים של חסימת וריד הרשתית המרכזי בעין (CRVO) באמצעות הזרקה לחלל העין תוך אלחוש מקומי.
אוורו לנקסטר היה המפציץ העיקרי של חיל האוויר הבריטי במחצית השנייה של מלחמת העולם השנייה.
הלנקסטר היה מפציץ כבד ארבע-מנועי, בעל כושר נשיאת פצצות גבוה מאוד וטווח טיסה ארוך שכיסה את כל גרמניה.
הוא הפציץ בעיקר בלילות, והיה מצויד, בנוסף לפצצות, גם בשמונה מקלעים בשלושה צריחים (קדמי, אחורי, גב).
תא הפצצות הארוך אפשר למפציץ לשאת חימוש כבד ביותר.
במטוס היו 7 אנשי צוות.
חברת אוורו ייצרה 7,377 מפציצי לנקסטר, שביצעו כ-156,000 גיחות הפצצה נגד גרמניה הנאצית, בהן אבדו כמעט חצי מהם, יחד עם מעל 21,000 אנשי צוות אוויר.
הגיחה המבצעית הראשונה של הלנקסטר הייתה הנחת מוקשים בים הצפוני במרץ 1942. בין המבצעים המפורסמים ניתן למנות את הפצצת סכרי הרוהר (להלן) וטיבוע הטירפיץ.
היום יש בעולם 17 מפציצי לנקסטר, שניים מהם כשירים לטיסה.
הלנקסטר היה המפציץ שהוסב לנשיאת והטלת "הפצצה המקפצת" שכוונה לפצח את הסכרים הגרמניים.
באותו לילה נפרצו שניים מתוך שלושת הסכרים שהותקפו, ונגרם נזק גדול לתעשייה הגרמנית, כולל הצפות של עמק התעשייה הגרמני.
אל המשימה יצאו 19 מפציצים (8 מתוכם לא שבו) מטייסת 617 של חיל האוויר המלכותי הבריטי, טייסת מובחרת שהוקמה במיוחד למשימה זו.
צוותי האוויר שלה אומנו במיוחד למשימה, שכללה טיסת לילה נמוכה ויעף הפצצה מגובה נמוך ביותר תוך שימוש בכוונת הפצצה מיוחדת ומד גובה מיוחד, שפותחו במיוחד להפצצה הזאת.
אווסה (באמהרית: አዋሳ) היא עיר הבירה של מדינת סידאמה, וכן של מדינת האומות, הלאומים ועמי הדרום ששוכנת על חופי אגם אווסה באתיופיה.
בעבר הייתה עיר הבירה של מחוז סידאמו לאחר שהחליפה את ירגעלם.
בשנת 2005 אוכלוסיית העיר מנתה 119,623 תושבים, מתוך אוכלוסייה שמנתה 515,898 נפש בנפה שבו ממוקמת העיר.
העיר ממוקמת על הדרך שבין אדיס אבבה לניירובי שבקניה.
מצוי בה שוק מקומי והתעשייה העיקרית של תושביה היא דיג.
קבוצת אווראז (רוסית: Евраз Груп С.
А) היא חברה רוסית לפלדה ומתכות, אחת מחברות הפלדה האנכיות (השולטות בכל הטווח שמהמכרה ועד הפלדה המוגמרת) הגדולות בעולם.
בשנת 2006 הפיקה החברה 16.1 מיליון טון פלדה.
נכון לשנת 2015, בעלי המניות העיקריים של החברה היו האוליגרך רומן אברמוביץ' (31.03%) (נתח אותו רכש ב-2006), היו"ר אלכסנדר אברמוב (21.59%) והמנכ"ל אלכסנדר פרולוב (10.78%) כאשר יתר 36.6% המניות היו בבעלות בעלי מניות אחרים.
החברה מחזיקה בשליטה אנכית ניכרת בשוק הפלדה המקומי והמיועד לייצוא ברוסיה וברשותה עתודות גדולות של עפרות ברזל ופחם, מעל ומעבר לסיפוק צרכיה בייצור פלדה.
אווראז שולטת גם במספר חברות סחר במתכות ולוגיסטיקה.
עסקי הפלדה מהווים (על פי נתוני 2006) 97.4% מהכנסות החברה.
מפעל הברזל והפלדה בניז'ני טאגיל (NTMK) ברוסיה.
מפעל ראשי לייצור פלדה וסגסוגות ונדיום.
מפעל הברזל והפלדה בנובוקוזנצק (NKMK) ברוסיה.
מפעל ראשי לפלדה המתמחה בייצור פסי רכבת.
מפעל המתמחה בלוחות וערגול פלדה.
מפעל הברזל והפלדה של מערב סיביר (ZSMK או זאפסיב) בנובוקוזנצק.
מפעלי פלדה אורגון בארצות הברית וקנדה.
ייצור צינורות בפורטלנד, אורגון וקמרוס, קנדה.
מפעל מתמחה בלוחות וצינורות פלדה.
לקבוצה מכרות רבים במחוז קמרובו (קוזבאס), רפובליקת חקסיה, KGOK בסברדלובסק ו VGOK ליד ניז'ני טאגיל.
מכרות הפחם של הקבוצה נמצאים ברובם באובלאסט קמרובו ורפובליקת סאחה.
את הוונדיום הקבוצה מפיקה באמצעות Highveld Steel and Vanadium Corporation Ltd בדרום אפריקה.
בקבוצת אווראז גם חבורת בנות העוסקות בלוגיסטיקה ברכבות (Evraztrans), אספקת כח חשמל למתקני אווראז (מטאלאנרגופיננס MEF), נמל הים נחודקה במזרח הרחוק הרוסי המשלח את מרבית תוצרת הקבוצה וכן חברות העוסקות בשיווק מוצרי החברה.
האווסטה (בפרסית: اوستا) הוא ספר המכיל כתבי קודש לדת הזורואסטרית שנכתבו בשפה האווסטית.
לשפה זו אין תיעוד נוסף.
האטימולוגיה של המונח "אווסטה" אינה ברורה; ככל הנראה פירוש המילה "לשבח" או "להלל" ולפיכך בתרגום מדויק של האווסטה יהיה "השבח".
כתבי האווסטה, נאספו לאורך מאות שנים עד שקובצו לספר אחד.
מבין כתבי האווסטה, בולט במיוחד החלק העוסק במזמורים, שהאמונה הזורואסטרית מייחסת את כתיבתם לנביאה ומייסדה - זרתוסטרא.
אותם מזמורים נקראים בשפה האווסטית - גאת'ות, ולפי שיקולים לשוניים כתיבתם מתוארכת למאה ה-10 לפנה"ס בקירוב.
הכתבים הפולחנים של ה-יסנה, שמכילים בין השאר את הגאת'ות, כתובים בחלקם באווסטית קדומה ובחלקם באווסטית מאוחרת.
הדעה הרווחת היא כי כתבי האווסטה הועברו בעל פה מדור לדור לפני שהועלו על כתב.
קיימת טענה בספר של ארדא ויראף, מהמאה ה-3 או ה-4 לספירה, שנכתב תחת שלטון האימפריה הסאסנידית, שהגאת'ות וכמה כתובים שאוגדו לתוך האווסטה, נשמרו בספריית הארמון של מלכי האימפריה האח'מינידית (559 לפנה"ס – 330 לפנה"ס).
ארמון זה נשרף על ידי חיילי אלכסנדר מוקדון ונראה כי המסמכים המאשרים את הטענה אבדו.
רסמוס ראסק טען שכתבים אלו חייבים להיות שרידיו של מקור ספרותי גדול, זאת בדומה להצעת פליניוס הזקן בספרו "תולדות הטבע" בו הוא מתאר את הרמיפוס מסמירנה כאדם שפירש "שני מיליוני מזמורים ופסוקים של זרתוסטרא" במאה ה-3 לפנה"ס.
גם פיטר קלארק בספרו על הדת הזורואסטרית גרס כי הגאת'ות וכתבי ה-יסנה הקדומים יותר לא יכלו לשמור על איכותם הלשונית אם העברתם התבצעה בעל פה ולא בכתב.
לפי הדינכרד, יצירה דתית למחצה שנכתבה בסביבות המאה ה-9 לספירה, המלך וולגאש (כנראה הכוונה למלך הפרתי וולוגסס הרביעי 191-147~ לספירה) ניסה לקבץ ולאגד את הכתבים הקדושים, אבל תוצאותיה של משימה זו, אם אכן התרחשה, לא שרדה את מהמורות הזמן.
במאה ה-3 לספירה, השליט הסאסאני, ארדשיר (מלך בין 226–241 לספירה) ציווה על הכהן הגדול טנסר (או טונסאר) לאסוף ולאגד את הכתבים הקדושים לספר.
הדינכרד מספר לנו כי ניסיונו של הכהן הגדול טנסר הניב העתק הכולל עשרים ואחד ספרים, שנקראים נאסקים (nasks); ספרים אלו מחולקים אף הם ל-348 פרקים ומונים כ-3.5 מיליוני מילים.
עיבוד נוסף ואחרון נעשה תחת חסותו של השליט שָאפּוּר השני (מלך בין 309–379 לספירה).
האווסטה, המוכרת לנו כיום, כוללת בעיקר טקסטים שנעזרים בהם לטקסי הפולחן; טקסטים אלו שרדו ונשתמרו בזכות זיכרונם של הכוהנים, וכעת כשהאווסטה מכילה את כל התכנים הפולחניים, היא עשויה להכיל תכנים שלא נערכו בעשרים ואחד ספרי הנאסקס כלל.
האווסטה הנוכחית היא אפוא ספר תפילה יותר מאשר תורה, כי שארית עשרים ואחד ספרי הנאסקס אבדו ונעלמו עם נפילתה של האימפריה הסאסנידית והכיבוש המוסלמי בפרס, שהביא לאזור את האמונה המוסלמית ודחק את האמונה הזורואסטרית לשוליים.
אבל, ישנן מספר יצירות משניות בלשון הפלהבית המתיימרות לכלול בתוכן קטעים או רשימות תכנים של הספרים האבודים (שכאמור אבדו ונעלמו קודם לניסוחה של האווסטה).
הכתבים הללו נעשו נגישים למלומדים האירופאים בתקופה די מאוחרת.
אברהם הייניקן אנקטיל דופן, יצא למסע בהודו ב-1775, וגילה את הכתבים בקהילות פרסיות.
הוא פרסם את התרגום הצרפתי לכתובים ב-1771, בהתבססו על התרגום הפרסי המודרני שסיפק לו אחד מכוהני הקהילות הפרסיות.
מספר כתבי יד של האווסטה נאספו על ידי ראסמוס כריסטיאן ראסק בביקורו בבומביי (מומביי של היום) ב-1820, וזו הייתה ההבחנה שלו, שהראתה כי השפה האווסטית נשתמרה דרך כתבים שמקורם ככל הנראה ממקור ספרותי גדול ששימר בתוכו כתבי קודש.
אוסף כתבי היד שאסף ראסק שמורים כעת בספריה של אוניברסיטת קופנהגן.
אוספים אחרים שמורים בבית מזרח הודו המוזיאון הבריטי בלונדון, הספרייה הבודליינית באוקספורד וכן במספר ספריות של אוניברסיטאות שונות בפריס.
המילה זֶנד או זָנד פירושה המילולי הוא "ביאור, פירוש, תרגום", והיא מתייחסת לפירושים (פרפרזה) בשפה הפרסית התיכונה (ראה פאזנד ופהלבית) של הספרים בשפה האווסטית.
פירושים אלו דומים במידת מה באופיים לתרגומי התנ"ך (כמו תרגום אונקלוס לתורה), שכן הפירושים לאווסטה, שמתוארכים מן המאה ה-3 למאה ה-10 לספירה, לא היו מיועדים לשמש ככתבים תאולוגים בעצמם אלא כהדרכה דתית לציבור, שאינו דובר את השפה האווסטית.
ויש לציין כי עקב קדושתם הרבה כתבי האווסטה נכתבו וסופרו אך ורק בשפה האווסטית, הנחשבת שפה קדושה (בדומה לעברית בקרב היהודים והערבית בקרב המוסלמים).
לכתבי היד של האווסטה יש שתי מתכונות.
האחת היא ה"אווסטה-או-זָנד" (או "זָנד-אי-אווסטה"), ובה כתבי האווסטה הקדושים כתובים יחד עם הזָנד, והשנייה היא ה"וֶנדידאד סאדֶה", בה נכללות גם היַסנה, ה-ויספֶראד והוֶנדידאד.
השימוש במונח "זֶנד-אווסטה" בהתייחסות לאווסטה נובע מאי הבנה של הביטוי "זָנד-אי-אווסטה".
טעות נפוצה ונוספת הקשורה בשימוש במילה זֶנד היא שקוראים לכלל השפה האווסטית או הכתובים האווסטית על שמה.
ב-1759, דיווח אברהם הייניקן אנקטיל דופן כי סופר לו שהמילה זֶנד הייתה שם של השפה של הכתובים הקדומים של האווסטה.
בדיונו השלישי, שפורסם ב-1798, מציין סר ויליאם ג'ונס שיחה עם כהן הודי, שסיפר לו כי הכתובים נקראים זֶנד, והשפה נקראת אווסטה, גם זו שגיאה שנובעת מתוצאות של אי הבנת המונח "פאזנד", שלמעשה מתייחס לשימוש של האלפבית האווסטי בכתיבת הזנד וכתובים שונים השפה הפרסית התיכונה, כביטוי פירושו "בתוך הזנד".
הבלבול בין המונחים השונים הפך למקיף באסכולה האירופאית וכמעט לא ניתן לשנותו, והזנד-אווסטה, על אף היותה שם מוטעה ושגוי, נמצאת עדיין לפעמים בשימוש כדי לציין את הכתובים הקדומים.
בצורתה הנוכחית, האווסטה היא אוסף של מקורות שונים, המתוארכים לתקופות שונות המתחלפות בהיקף רחב וטבעי, רק טקסטים הכתובים בשפה האווסטית נחשבים חלק מן האווסטה.
יש דמיון לשוני ותרבותי בין כתבי האווסטה לבין כתבי הריג ודה.
לפי ההנחה המקובלת דמיון זה משקף את האמונות העממיות המשותפות של התקופה הפרוטו-הינדו-איראנית.
ההבדלים בין שני כתבים אלו מתפרשים כשיקוף של התפתחות עצמאית שהתרחשה לאחר ההתפצלות הפרה-היסטורית בין שתי התרבויות (אחת נדדה לאזור אירופה והשנייה לאזור הודו-פרס).
לפי הדנקארד, עשרים ואחד ספרי הנאסק משקפים את המבנה של תפילת "אהונה ואיריה" בעלת עשרים ואחת מילים: כל אחת משלוש שורות התפילה מכילה שבע מילים, ובהתאמה גם הנאסק מחולקים לשלוש קבוצות, של שבעה כרכים כל אחד.
במקור, לכל אחד מספרי הנאסק הייתה מילה אחת מתוך התפילה ששימשה כשמו של הספר, ובכך בעצם סומן מקומו של הספר ביחס לשאר ספרי הנאסק.
רק כרבע מתוך תמליל הנאסק שרד עד היום.
התכנים באווסטה מחולקים באופן מקומי (אף על פי שסדרם של ספרי הנאסק אינו כזה) אבל אלו אינם קבועים או קאנוניים.
כמה מלומדים מעדיפים לסווג את התכנים בשתי קבוצות, האחת פולחנית והשנייה כוללת.
הסיווג הבא מתואר על ידי ג'אן קלנס:
היסנה (מן המונח "יאזישן" שפירושו המילולי: "סגידה, קורבן"), היא האוסף הראשי של הפולחן.
היא כוללת שבעים ושניים קטעים הקרויים "הא – יטי" או פשוט "הא".
שבעים ושניים חוטי צמר טלאים בקושטי, הפתיל הקדוש שכרוך סביב מותני המאמין הזורואסטרי, מסמלים את אותם שבעים ושניים קטעי היסנה.
החלק המרכזי ביותר של היסנה הוא הגאת'ות.
הוא נחשב כחלק הקדום והקדוש ביותר מבין חלקי האווסטה וחיבורו מיוחס לזרתוסטרא עצמו.
מבחינה מבנית הגאת'ות קטועות על ידי היסנה הפטאנגאטי ("שבע פרקי יסנה"), שמשלימים את הפרקים 35–42 ביסנה; גילם כגיל הגאת'ות והם כוללים תפילות ומזמורים לכבוד האל הנעלה, אהורה מאזדה, המלאכים, אש, מים ואדמה.
היסנה כתובה כסיפורת, אבל אולי הייתה בעברה בעלת אותו משקל פואטי כמו הגאת'ות.
בקרב כמה המלומדים רווחת השערה כי היסנה מייצגת את הנאסק העשרים ואחד (כלומר השביעי והכרך האחרון בקבוצה השלישית והאחרונה).
שישה מספרי הנאסק מהקבוצה הראשונה של הנאסק, שהם פירוש לגאת'ות, עשויים אף הם להיות משיוכים ליסנה.
היסנה, או היֶזשן, הוא בראש ובראשונה שם, לא של ספר, אלא אם כי של טקס בו כל הספר מוקרא ומתבצע טקס פולחני הולם, על פי מסגרתו הרגילה; טקס זה מתרחש אך ורק בבוקר.
ויספראד (פהלווי: Visperad; אווסטה: vīspe ratawō; פרסית: ویسپرد) הוא חיבור ארוך שנועד להוסיף לטקס היסנה ולקשטו.
ונדידאד (פהלווי: Vendīdād או jud-dēw-dād; אווסטה: widaēwa-dāta; פרסית: وندیداد) הוא חיבור העוסק בשדים ובהתגוננות מפניהם.
היַשְת (פהלווי: yašt; אווסטה: yasna; פרסית: یشت) הוא חיבור המוקדש לישות אלוהית מסוימת בדת הזורואסטרית.
כיום כל מאמין זורואסטרי יכול לומר את הישת בכל עת, להבדיל מן היסנה, המקדשת את כלל הישויות ויכולה להיאמר רק מפי כוהן זורואסטרי מוסמך.
סי-רוזאג (בפהלווי: Sīh-rōzag; בפרסית: سیروزه) הוא חיבור המורכב משני חלקים המוקדש לישויות האלוהיות של הדת הזורואסטרית.
הוא משמש גם היום בטקסים זורואסטריים.
הקובץ ח'ורדה אווסטה (בפרסית: خردهاوستا), "האווסטה הקטנה", כולל תפילות בעיקר תפילות הנאמרות על ידי המאמין בעצמו, בניגוד לתפילות הנאמרות מפי הכוהן המוסמך.
חלקי מבוא מתוך היסנות השונות.
תפילות שבח (פהלווי: Niyāyišn; פרסית: نیایش).
תפילות התואמות את מהלך היממה (פהלווי: Gāh; פרסית: گاه).
תפילות וברכות לנשמות המתים ולמועדים מיוחדים (פהלווי: Āfrinagān; פרסית: آفرینگان).
אוונסטון היא עיר במחוז קוק ממדינת אילינוי שבארצות הברית.
אוונסטון היא אחד מהפרוורים הגדולים בפרוורי החוף הצפוני של שיקגו ובין פרוורי שיקגו בכלל.
העיר גובלת בשטח המוניציפלי של שיקגו מדרום, בימת מישיגן בדרום מזרח, סקוקי במערב ובווילמט מצפון.
המוסד הבולט באוונסטון הוא הקמפוס הראשי של אוניברסיטת נורת'ווסטרן.
בשנת 1833 נחתם הסכם מכירה של שטח רצועת החוף שמצפון לשיקגו בין האמריקנים ממוצא אירופי לבין היְלִידִים האמריקנים (אינדיאנים) שישבו בו.
הילידים, למעט משפחה מעורבת אחת, שייסדה את היישוב ווילמט בגבולה הצפוני של אוונסטון, פינו את המקום.
המתיישבים הלבנים הראשונים הגיעו לאזור הקרוא היום "אוונסטון" בשנת 1836.
המתיישבים יסדו כפרים אחדים והחל משנת 1850 החלה קבוצת הכפרים להיקרא בשם רידג'וויל.
בשנת 1851 קמה במקום אוניברסיטת נורת'ווסטרן והחל משנת 1857 שונה שם קבוצת הכפרים באופן רשמי ל-"אוונסטון".
מקור השם אוונסטון הוא "העיירה של אוונס" (Evans' town) על שמו של ג'ון אוונס, שהיה נשיא אוניברסיטת נורת'ווסטרן.
בשנת 1863 אוחדו מרבית הכפרים מקבוצת אוונסטון לגוף מוניציפלי שהוגדר כעיירה ובשנת 1869 העיירה הכריזה על איחוד עם שאר כפרי הקבוצה ועל מעמד של עיר, למרות התנגדות ממשל מדינת אילינוי.
מדינת אילינוי עשתה ויתור חלקי לדרישות האיחוד והמעמד של העיירה במהלך מלחמת האזרחים האמריקנית ונענתה לכלל הדרישות רק בשנת 1892.
בין קבוצת הכפרים שהרכיבה את אוונסטון לבין ווילמט, בקרבת חוף האגם, נותר שטח קטן שלא ניתן בראשית פיתוח האזור לאף אחת מהרשויות המקומיות, והיה למעין "שטח הפקר" מוניציפלי.
עם התרבות המכוניות באזור, בשנות ה-20 של המאה ה-20, נפתחו בשטח זה בתי עסק שנהנו מאי תשלום מיסים עירוניים ומחופש מחוקי עזר עירוניים.
העסקים פרחו באזור זה עד שפרצה בו שרפה, שתחנות מכבי האש של היישובים הסמוכים סירבו לכבות.
לאחר השרפה השטח סופח ברובו לווילמט וחלקו לאוונסטון.
הקושי העיקרי בו נתקלו המתיישבים באזור החוף הצפוני בכלל ובאזור אוונסטון בפרט היה קושי בתחבורה.
השטח היה זרוע ביצות ולכן הסחורה החקלאית הטרייה והאנשים שעבדו בשיקגו התקשו להגיע במהירות אל שיקגו.
הדרך היבשתית הנוחה ביותר – דרך "גרין ביי" (מסלול דומה לשדרות גרין ביי של היום, המתחילות ממרכז אוונסטון וממשיכות עד לוויסקונסין) הייתה קשה מאוד ואיטית מאוד להליכה ורכיבה.
השיט לשיקגו היה נתיב התחבורה העיקרי וגם שיט זה היה איטי למדי.
מעבר לזאת, אזור החוף הסמוך ביותר לאוונסטון נודע לשמצה במספר הספינות שנקלעו בו למצוקה ותלמידי אוניברסיטת נורת'ווסטרן קיימו משמרות על החוף כדי להזעיק עזרה לספינות אלה.
בהמשך קמה במקום מעגנת סירות הצלה ומגדלור שהפך לסמלה של אוונסטון.
בין השנים 1851 ו-1853 כיהן וולטר גורני (Walter S.
במהלך תפקידו זה היה שותף למאבק שהעביר את השליטה בשטח בו מצויים כיום פרוורי החוף הצפוני ממדינת וויסקונסין למדינת אילינוי.
בתקופה זו הוא גם קנה לעצמו, מהונו הפרטי, חלקים נרחבים משטח זה.
לאחר פרישתו מתפקיד ראש העיר שיקגו, הפך גורני לאיש עסקים.
הוא הקים קו רכבת בין שיקגו לבין מילווקי שבוויסקונסין, במרחק מיילים אחדים מחוף אגם מישיגן.
גורני דאג שרבות מהתחנות של הקו ימוקמו דווקא בסמוך לאדמותיו ושלו, יעלו את ערכן ויהפכו אותן לכדאיות לבנייה.
הרכבת הפכה את הנסיעה בין מילווקי לשיקגו מרכיבה שנמשכת יומיים לנסיעה שנמשכת שעות אחדות (כיום שעתיים).
קו הרכבת האיץ את ההגירה לאזור, את התפתחות היישובים ואת הפיכתם של רבים מהם למקום נעים למגורים ולגידול ילדים עבור מי שעובד יום-יום בשיקגו.
השטח הסמוך לתחנת הרכבת הפך במרבית היישובים האלה למרכזו המנהלי והמסחרי של היישוב.
שלושת מרכזיה המסחריים של אוונסטון אכן ממוקמים לצד שלוש מתחנות הקו הזה – ברחובות מיין, דייוויס-צ'רץ' וסנטרל.
רחוב צ'רץ' הוא רחובה הראשי של אוונסטון בכלל.